סטיבן טיילור

סטיבן וינסנט טיילור (באנגלית: Steven Vincent Taylor; נולד ב-23 בינואר 1986) הוא כדורגלן אנגלי המשחק בעמדת הבלם בקבוצת ולינגטון פיניקס.

קריירה 
טיילור, יליד גריניץ', היה חלק מכל הנבחרות הצעירות של אנגליה החל מגיל 16 ובגיל 21 הפך לקפטן הנבחרת הצעירה של אנגליה. כמו כן נכלל בסגל הנבחרת הבוגרת אך מעולם לא שיחק במדיה.

טיילור הצטרף לאקדמיית הנוער של ניוקאסל יונייטד עמה זכה באליפות הנוער לעונת 02–2001.
כשמלאו לו 17 חתם טיילור על חוזה מקצועני בניוקאסל יונייטד והושאל לקבוצת ויקומב וונדררס מהליגה השלישית כדי לצבור ניסיון ודקות משחק.
ב-2003 ערך את הופעת הבכורה בקבוצה נגד נוטס קאונטי.

משחזר לניוקאסל מיעט לשחק בקבוצה הראשונה ושיחק בעיקר בקבוצת המילואים של הקבוצה.
ב-25 במרץ 2004, במשחק גביע אופ"א נגד מאיורקה, ערך טיילור את הופעתו הראשונה במדי ניוקאסל יונייטד במשחקים האירופיים.
שלושה ימים לאחר מכן ערך את הופעת הבכורה בפרמייר ליג כשפתח בהרכב נגד קבוצת בולטון וונדררס.
טיילור הוצב בתפקיד המגן הימני שהיה זר לו, וניוקאסל שילמה על כך ביוקר לאחר ששער הניצחון של בולטון נכבש אחרי טעות בהגנה של טיילור.
אחרי אותו משחק לא פתח יותר בהרכב הקבוצה עד סוף העונה, אך נכנס מדי פעם כמחליף.

את העונה הבאה פתח טיילור עם פציעה שהשביתה אותו לזמן ארוך, אך כשחזר תפס מקום קבוע בהרכב הקבוצה.
סך הכל פתח טיילור ב-17 משחקים בעונת 2004–2005, ונכנס כמחליף לעוד 5 משחקים בכל המסגרות.
את רוב עונת 2005–2006 טיילור לא שיחק לאחר שנפצע בכתף בזמן אימוני הנבחרת.

מעונת 2006–2007 נחשב טיילור לשחקן הרכב לגיטימי ופותח בהרכב הקבוצה באופן קבוע.

קישורים חיצוניים

כדורגלנים אנגלים
בלמי כדורגל אנגלים
כדורגלני ניוקאסל יונייטד
כדורגלני פורטלנד טימברס
כדורגלני איפסוויץ' טאון
כדורגלני פיטרבורו יונייטד
כדורגלני וולינגטון פיניקס
לונדון: כדורגלנים
אנגלים שנולדו ב-1986